**Приложение № 1**

към чл. 16 от Наредбата за обхвата и методологията за извършване на оценка на въздействието

|  |
| --- |
| Формуляр за частична предварителна оценка на въздействието\*(Приложете към формуляра допълнителна информация/документи) |
| **Институция:** **Министерство на транспорта, информационните технологии и съобщенията** | **Нормативен акт:** Постановление на Министерския съвет за изменение и допълнение на Наредба за трудовите и непосредствено свързани с тях отношения между членовете на екипажа и на обслужващия персонал на кораба и корабопритежателя |
| **За включване в законодателната/оперативната програма на Министерския съвет за периода:****1 юли – 31 декември 2019 г.** | **Дата:** |
| **Контакт за въпроси:** | **Телефон: 0700 10 145****e-mail:** **Eleonora.Karakoleva@marad.bg** |
| **1. Дефиниране на проблема:***1.1.* На 19 декември 2016 г. е приета Директива (ЕС) 2017/159 на Съвета за изпълнение на Споразумението във връзка с изпълнението на Конвенцията относно условията на труд в сектора на риболова от 2007 година на Международната организация на труда, сключено на 21 май 2012 година между Общата конфедерация на селскостопанските кооперации в Европейския съюз (COGECA), Европейската федерация на транспортните работници (ETF) и Сдружението на националните организации на риболовни предприятия в Европейския съюз (Europêche). В задължителния обхват на приложение на Споразумението са включени риболовните кораби с дължина 24 метра и повече. Споразумението създава минимални стандарти за условията за наемане на работа, организация на работното време и здравословните и безопасни условия на труд по отношение на наетите на борда на кораба рибари.Съгласно установената практика на Съда на Европейския съюз (*решение на Съда от 14 януари 2010 г., Комисия/Чешка Република, дело C-343/08, ECLI:EU:C:2013:423*.), липсата в дадена държава членка на определена дейност, посочена в директивата, не може да освободи тази държава от задължението ѝ да приеме законови или подзаконови мерки, за да осигури адекватно транспониране на всички разпоредби на тази директива. Както принципът на правна сигурност, така и необходимостта да се гарантира цялостното прилагане на директивата от правна, а не само от фактическа гледна точка, налагат всички държави членки да възпроизвеждат предписанията на разглежданата директива в ясна, точна и прозрачна рамка, която предвижда задължителни разпоредби.Съгласно чл. 4 на директивата, държавите членки са длъжни да въведат в действие необходимите законови, подзаконови и административни разпоредби, за да се съобразят с настоящата директива, **до 15 ноември 2019 г.**, както и незабавно да съобщават на Комисията текста на тези разпоредби.*1.2.* На 23 януари 2018 година е приета Директива 2018/131/ЕС на Съвета за изпълнение на Споразумението, сключено между Асоциациите на корабособствениците от Европейската общност (ECSA) и Европейската федерация на транспортните работници (ETF) за изменение на Директива 2009/13/ЕО в съответствие с измененията от 2014 г. на Морската трудова конвенция от 2006 г., одобрени от Международната конференция на труда на 11 юни 2014 г. Измененията от 2014 г. на Морската трудова конвенция са свързани с изискване за наличие и функциониране на бързи и ефективни системи за финансово обезпечаване, чрез които да бъдат обезщетявани членовете на екипажа на морски кораби в случай на изоставяне и в случаите на трайно намалена работоспособност или смърт, настъпили поради общо заболяване, трудова злополука или професионална болест. Същите са въведени в националното законодателство с изменение и допълнение от 2018 г. на Наредбата за трудовите и непосредствено свързани с тях отношения между членовете на екипажа и на обслужващия персонал на кораба и корабопритежателя (обн., ДВ бр. 19 от 2018 г.).Съгласно чл. 3 на Директива 2018/131/ЕС, държавите членки са длъжни да въведат в действие необходимите законови, подзаконови и административни разпоредби, за да се съобразят с директивата, **до 16 февруари 2020 г.**, както и незабавно да съобщават на Комисията текста на тези разпоредби. В тази връзка е необходимо изискванията на Директива 2018/131/ЕС, която е инструмент за прилагане на Споразумението, сключено между Асоциациите на корабособствениците от Европейската общност (ECSA) и Европейската федерация на транспортните работници (ETF) за изменение на Директива 2009/13/ЕО в съответствие с измененията от 2014 г. на Морската трудова конвенция от 2006 г., да бъдат въведени в Наредбата за трудовите и непосредствено свързани с тях отношения между членовете на екипажа и на обслужващия персонал на кораба и корабопритежателя.  *(Кратко опишете проблема и причините за неговото възникване. Посочете аргументите, които обосновават нормативната промяна.)**1.2.* В българското законодателство трудовите и непосредствено свързаните с тях отношения на членовете на екипажа на кораб, плаващ под българско знаме, и корабопритежателя са уредени в чл. 88б от Кодекса на търговското корабоплаване (КТК) и в Наредба за трудовите и непосредствено свързани с тях отношения между членовете на екипажа и на обслужващия персонал на кораба и корабопритежателя (загл. доп. - ДВ, бр. 19 от 2018 г.), приета с Постановление № 226 на Министерския съвет от 2003 г. (обн., ДВ, бр. 93 от 2003 г., изм. и доп., бр. 96 от 2005 г. и бр. 32 от 2014 г., изм. и доп. ДВ. бр.19 от 2 март 2018г.). За неуредените в тези два акта въпроси субсидиарно приложение намират общите правила на Кодекса на труда, Закона за здравословни и безопасни условия на труд и подзаконовите нормативни актове по тяхното прилагане.Пълното съобразяване с договореностите между социалните партньори на ниво Европейски съюз, намерили място в Споразумението във връзка с изпълнението на Конвенцията относно условията на труд в сектора на риболова от 2007 година на Международната организация на труда, сключено на 21 май 2012 година между Общата конфедерация на селскостопанските кооперации в Европейския съюз (COGECA), Европейската федерация на транспортните работници (ETF) и Сдружението на националните организации на риболовни предприятия в Европейския съюз (Europêche), и от там – пълното въвеждане на изискванията на Директива (ЕС) 2017/159 може да бъде постигнато само чрез изменение и допълнение на Наредбата за трудовите и непосредствено свързани с тях отношения между членовете на екипажа на кораба и корабопритежателя.Предлаганите нормативни промени следва да регламентират в националното законодателство неуредените въпроси, свързани с: * определяне на минимални изисквания за работа на борда на риболовни кораби с дължина 24 метра или повече, в това число условия за репатриране и предоставяне на частни услуги на пазара на труда по отношение на рибарите;
* създаване на уредба за условията на труд на рибарите, наети на кораби с дължина 24 метра или повече, в съответствие с Приложение I (Трудов договор на рибар) към Директива 2017/159;
* въвеждане на материята, уредена в Приложение II към Директива 2017/159 (Настаняване на риболовния кораб);
* въвеждане на определения на понятия по смисъла на Директива 2017/159, включително на понятието „рибар”.

В тази връзка определянето на изисквания, отнасящи се до предоставянето на частни услуги на пазара на труда, налага и съответно изменение на Наредба за условията и реда за извършване на посредническа дейност по наемане на работа, приета с ПМС № 107 от 17.05.2003 г. (обн., ДВ, бр.49 от 2003г., изм. ДВ. бр. 52 от 2006г., бр.22 от 2010г., бр.88 от 2010г., бр.50 от 2011г., изм. и доп. ДВ. бр.83 от 2013г., бр.82 от 2014г., изм. ДВ. бр.101 от 2016г., изм. и доп. ДВ. бр. 78 от 2017г.).На следващо място, въвеждането в националното законодателство на изискванията и на Директива 2018/131/ЕС, съответно ще осигури пълна защита на правата и интересите на наетите лица на борда на кораби, плаващи под българско знаме. (Опишете какви са проблемите в прилагането на съществуващото законодателство или възникналите обстоятелства, които налагат приемането на ново законодателство. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).1.3. До този момент не са извършвани последващи оценки на Наредбата за трудовите и непосредствено свързани с тях отношения между членовете на екипажа на кораба и корабопритежателя *Посочете дали са извършени последващи оценки на нормативния акт, или анализи за изпълнението на политиката и какви са резултатите от тях?* |
| **2. Цели:** 2.1. Създаване на национална правна уредба на трудовите и непосредствено свързани с тях отношения между рибарите, наети на кораби с дължина 24 метра или повече, и корабопритежателите, отнасяща се до: отговорности на корабособствениците, капитаните и рибарите; минимални изисквания за работа на борда на риболовни кораби; условия на труд.2.2. Пълно съобразяване на национална нормативна уредба на трудовите и непосредствено свързани с тях отношения между членовете на екипажа на кораб, плаващ под българско знаме, и корабопритежателя с договореностите между социалните партньори на ниво Европейски съюз, отразени в:* Споразумението във връзка с изпълнението на Конвенцията относно условията на труд в сектора на риболова от 2007 година на Международната организация на труда, сключено на 21 май 2012 година между Общата конфедерация на селскостопанските кооперации в Европейския съюз (COGECA), Европейската федерация на транспортните работници (ETF) и Сдружението на националните организации на риболовни предприятия в Европейския съюз (Europêche);
* Споразумението, сключено между Асоциациите на корабособствениците от Европейската общност (ECSA) и Европейската федерация на транспортните работници (ETF) за изменение на Директива 2009/13/ЕО в съответствие с измененията от 2014 г. на Морската трудова конвенция от 2006 г.

*Посочете целите, които си поставя нормативната промяна, по конкретен и измерим начин и график, ако е приложимо, за тяхното постигане. Съответстват ли целите на действащата стратегическа рамка?* |
| **3. Идентифициране на заинтересованите страни:****Пряко засегнати:*** Рибари, наети на кораби с дължина 24 метра или повече;
* Корабопритежателите на риболовни кораби, плаващи под българско знаме;
* Членовете на екипажи на морски кораби, плаващи под българско знаме (около 320 души);
* Корабопритежателите на морски кораби, плаващи под българско знаме (10 юридически лица);
* Лицата, извършващи посредническа дейност по наемане на работа;
* Социални партньори – синдикални организации на рибарите и сдружения на корабопритежателите на риболовни кораби;
* Изпълнителна агенция „Морска администрация“;
* Изпълнителна агенция „Главна инспекция по труда“;
* Изпълнителна агенция „Агенцията по заетостта“;
* Министерство на външните работи.

**Косвено засегнати:**Не са идентифицирани косвено засегнати заинтересовани страни.*Посочете всички потенциални засегнати и заинтересовани страни, върху които предложението ще окаже пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи, др.).* |
| **4. Варианти на действие:** ***Вариант 0 „Без действие“:***При този вариант ще се наблюдава:* Запазване на съществуващата празнина в правото по отношение на трудовите и непосредствено свързани с тях отношения между рибарите, наети на кораби с дължина 24 метра или повече, и корабопритежателите;
* Отсъствие на правен механизъм за транспониране на Директива (ЕС) 2017/159;
* Отсъствие на правен механизъм за транспониране на Директива 2018/131/ЕС.

***Вариант I „Приемане на Постановление на Министерския съвет за изменение и допълнение на Наредбата за трудовите и непосредствено свързани с тях отношения между членовете на екипажа на кораба и корабопритежателя“:***При този вариант ще се наблюдава:* Създаване на нормативна уредба на трудовите и непосредствено свързани с тях отношения между рибарите, наети на кораби с дължина 24 метра или повече, и корабопритежателите;
* Конкретните мерки, които се предлага да бъдат приети с цел разрешаване на идентифицираните конкретни проблеми, се отнасят до:
* създаване на уредба на трудови отношения, отнасяща се до риболовните кораби с дължина 24 метра или повече, с включване на материята, уредена в Приложение I (Трудов договор на рибар) към Директива 2017/159;
* допълване на съществуващата глава III Здравословни и безопасни условия на труд на Наредбата с материята, уредена в Приложение II към Директива 2017/159 (Настаняване на риболовния кораб);
* въвеждане на определения на понятия по смисъла на Директива 2017/159, включително на понятието „рибар”.
* Привеждане на националното законодателство в областта на трудовите и непосредствено свързани с тях отношения между членовете на екипажите на кораби, плаващи под българско знаме, и корабопритежателите с изискванията на Директива (ЕС) 2017/159 на Съвета от 19 декември 2016 г. за изпълнение на Споразумението във връзка с изпълнението на Конвенцията относно условията на труд в сектора на риболова от 2007 г. на Международната организация на труда, сключено на 21 май 2012 г. между Общата конфедерация на селскостопанските кооперации в Европейския съюз (COGECA), Европейската федерация на транспортните работници (ETF) и Сдружението на националните организации на риболовни предприятия в Европейския съюз (Europêche);
* Регламентиране на изискванията, отнасящи се до предоставянето на частни услуги на пазара на труда на рибари, посредством включване на преходна и заключителна разпоредба за изменение на Наредба за условията и реда за извършване на посредническа дейност по наемане на работа, приета с ПМС № 107 от 17.05.2003 г. (обн., ДВ, бр.49 от 2003г., изм. ДВ. бр. 52 от 2006г., бр.22 от 2010г., бр.88 от 2010г., бр.50 от 2011г., изм. и доп. ДВ. бр.83 от 2013г., бр.82 от 2014г., изм. ДВ. бр.101 от 2016г., изм. и доп. ДВ. бр. 78 от 2017г.).

**Препоръчителен вариант за действие:** **Вариант I „Приемане на Постановление на Министерския съвет за изменение и допълнение на Наредбата за трудовите и непосредствено свързани с тях отношения между членовете на екипажа на кораба и корабопритежателя“.***Идентифицирайте основните регулаторни и нерегулаторни възможни варианти на действие от страна на държавата, включително варианта "без действие*". |
| **5. Негативни въздействия:** ***При вариант 0 „Без действие“:******Икономически въздействия:**** Намаляване привлекателността на българското знаме и опасност от „изтичане“ на персонал към корабни компании на други европейски държави;
* Влошаване на имиджа на Република България като морска държава и държава – членка на Международната организация на труда;

***Социални въздействия:**** Прилагане на правила за организацията на работното време на рибарите, наети на кораби с дължина 24 метра или повече в сектора на корабоплаването, които не отчитат всички специфични особености на тяхната работа;
* Недостатъчна защита на здравето и безопасността при работа на рибарите, наети на кораби с дължина 24 метра или повече.

***Екологични въздействия:**** Не са идентифицирани негативни екологични въздействия.

***При вариант I „Приемане на Постановление на Министерския съвет за изменение и допълнение на Наредбата за трудовите и непосредствено свързани с тях отношения между членовете на екипажа на кораба и корабопритежателя“:******Икономически въздействия:**** Евентуални допълнителни разходи на корабопритежателите на кораби, плаващи под българско знаме, с оглед осигуряване на организация на работа, съобразно правилата в предлагания проект на наредба (второстепенни в сравнение с положителните икономически и социални въздействия при този вариант);

***Социални въздействия:**** Не са идентифицирани негативни социални въздействия.

***Екологични въздействия:**** Не са идентифицирани негативни екологични въздействия.

*Опишете качествено (при възможност - и количествено) всички значителни потенциални икономически, социални, екологични и други негативни въздействия за всеки един от вариантите, в т.ч. разходи (негативни въздействия) за идентифицираните заинтересовани страни в резултат на предприемане на действията. Пояснете кои разходи (негативни въздействия) се очаква да бъдат второстепенни и кои да са значителни.* |
| **6. Положителни въздействия:** ***При вариант 0 „Без действие“:******Икономически въздействия:**** Не са идентифицирани положителни икономически въздействия.

***Социални въздействия:**** Не са идентифицирани положителни социални въздействия.

***Екологични въздействия***:* Не са идентифицирани положителни екологични въздействия.

***При вариант I „Приемане на Постановление на Министерския съвет за изменение и допълнение на Наредбата за трудовите и непосредствено свързани с тях отношения между членовете на екипажа на кораба и корабопритежателя“:******Икономически въздействия:**** Уеднаквяване на правилата относно организацията на работното време на рибарите, наети на кораби с дължина 24 метра, плаващи под българско знаме, с тези на рибарите, наети на кораби с дължина 24 метра на другите държави – членки на Европейския съюз и предотвратяване на опасността за отлив на кадри в сектора.
* Запазване и създаване на условия за подобряване на имиджа на Република България като морска държава и държава – членка на Международната организация на труда;

***Социални въздействия:**** Въвеждане на правила за организацията на работното време на рибарите, наети на кораби с дължина 24 метра, които са в съответствие с договореностите, постигнати със Споразумението във връзка с изпълнението на Конвенцията относно условията на труд в сектора на риболова от 2007 г. на Международната организация на труда, сключено на 21 май 2012 г. между Общата конфедерация на селскостопанските кооперации в Европейския съюз (COGECA), Европейската федерация на транспортните работници (ETF) и Сдружението на националните организации на риболовни предприятия в Европейския съюз (Europêche) и отчитат в максимална степен специфичните особености на работата в сектора;
* По-добра защита на здравето и безопасността при работа на рибарите, наети на кораби с дължина 24 метра.
* Пълна защита на правата и интересите на наетите лица на борда на кораби, плаващи под българско знаме, в изпълнение на Споразумението, сключено между Асоциациите на корабособствениците от Европейската общност (ECSA) и Европейската федерация на транспортните работници (ETF) за изменение на Директива 2009/13/ЕО в съответствие с измененията от 2014 г. на Морската трудова конвенция от 2006 г.

***Екологични въздействия:**** Не са идентифицирани положителни екологични въздействия.

*Опишете качествено (при възможност - и количествено) всички значителни потенциални икономически, социални, екологични и други ползи за идентифицираните заинтересовани страни за всеки един от вариантите в резултат на предприемане на действията. Посочете как очакваните ползи кореспондират с формулираните цели.* |
| **7. Потенциални рискове:** Не са идентифицирани потенциални рискове от приемането на нормативния акт.*Посочете възможните рискове от приемането на нормативната промяна, включително възникване на съдебни спорове.* |
| **8.1. Административната тежест за физическите и юридическите лица:** Ще се повиши Ще се намали⮽ Няма ефектНе възникват нови задължения зафизическите и юридическите лица и не се налага извършване на допълнителни действия, които да повишават административна тежест. Не се предвиждат нови регулаторни режими.**8.2. Създават ли се нови регулаторни режими? Засягат ли се съществуващи режими и услуги?**Не се създават нови регулаторни режими.Не се засягат съществуващи режими или административни услуги. |
| **9. Създават ли се нови регистри?**Не се създават нови регистри.*Когато отговорът е "да", посочете колко и кои са те ............................................................* |
| **10. Как въздейства актът върху микро-, малките и средните предприятия (МСП)?** Актът засяга пряко МСП Актът не засяга МСП⮽Няма ефектПромените в нормативния акт целят привеждане на националното законодателство в съответствие с изискванията на Директива 2017/159, като в задължителното им приложно поле са включени риболовни кораби с дължина 24 метра и повече. На практика в Република България няма риболовни кораби с дължина 24 метра и повече и измененията в акта не оказват въздействие върху микро-, малките и средните предприятия (МСП).Изискванията на споразумението, сключено между Асоциациите на корабособствениците от Европейската общност (ECSA) и Европейската федерация на транспортните работници (ETF) за изменение на Директива 2009/13/ЕО в съответствие с измененията от 2014 г. на Морската трудова конвенция (инструмент за прилагането на което е Директива 2018/131/ЕС), вече са въведени в националното законодателство с изменение и допълнение на Наредбата за трудовите и непосредствено свързани с тях отношения между членовете на екипажа и на обслужващия персонал на кораба и корабопритежателя от 2018 г. (обн., ДВ бр. 19 от 2018 г.). |
| **11. Проектът на нормативен акт изисква ли цялостна оценка на въздействието?** Да⮽Не |
| **12. Обществени консултации:** 12.1. Обществени консултации по реда на чл. 26, ал. 2 и 3 от Закона за нормативните актове чрез публикуване на проекта на акт на официалната интернет страница на Министерството на транспорта, информационните технологии и съобщенията и в Портала за обществени консултации на Министерския съвет – месец септември 2019 г.12.2. Обсъждане на проекта на акт по реда на чл. 3, ал. 2, във връзка с ал. 1 от Кодекса на труда от социалните партньори – участници в Националния съвет за тристранно сътрудничество – месец септември 2019 г.*Обобщете най-важните въпроси за консултации в случай на извършване на цялостна оценка на въздействието или за обществените консултации по чл. 26 от Закона за нормативните актове. Посочете индикативен график за тяхното провеждане и видовете консултационни процедури.* |
| **13. Приемането на нормативния акт произтича ли от правото на Европейския съюз?**⮽ Да Не13.1. Директива (ЕС) 2017/159 на Съвета от 19 декември 2016 г. за изпълнение на Споразумението във връзка с изпълнението на Конвенцията относно условията на труд в сектора на риболова от 2007 г. на Международната организация на труда, сключено на 21 май 2012 г. между Общата конфедерация на селскостопанските кооперации в Европейския съюз (COGECA), Европейската федерация на транспортните работници (ETF) и Сдружението на националните организации на риболовни предприятия в Европейския съюз (Europêche).13.2. Директива 2018/131/ЕС на Съвета за изпълнение на Споразумението, сключено между Асоциациите на корабособствениците от Европейската общност (ECSA) и Европейската федерация на транспортните работници (ETF) за изменение на Директива 2009/13/ЕО в съответствие с измененията от 2014 г. на Морската трудова конвенция от 2006 г., одобрени от Международната конференция на труда на 11 юни 2014 г. *Моля посочете изискванията на правото на Европейския съюз, включително информацията по т. 8.1 и 8.2, дали е извършена оценка на въздействието на ниво Европейски съюз, и я приложете (или посочете връзка към източник).* |
| **14. Име, длъжност, дата и подпис на директора на дирекцията, отговорна за изработването на нормативния акт:****Име и длъжност: ИВАН ГЕОРГИЕВ,** **(за директор, дирекция „Международни и национални регулации на корабоплаването“, ИА "Морска администрация" съгласно Заповед № ЧР-1298/01.08.2019 г.)****Дата: 7.08.2019 г.****Подпис:** |